Manchester United FC

**Manchester United Football Club** (1902. aastani **Newton Heath**) on Inglismaa jalgpalliklubi, mis asutati 1878. aastal. Manchester United mängib Inglismaa Premier League'is. Klubi kodustaadion on 1910. aastast Old Trafford.

1968. aastal sai Manchester United esimeseks Inglismaa jalgpalliklubiks, mis võitis Euroopa karika.

Inglismaal on Manchester United edukaim klubi: klubi on tulnud 20 korda Inglismaa meistriks ning võitnud 12 Inglismaa karikavõistlust, 5 League Cupi ja 21 FA Charity/Community Shieldi.

## Ajalugu

1878. aastal moodustasid Lancashire'i ja Yorkshire'i raudteetöölised meeskonna **Newton Heath**. Esimene mäng esiliigas (1992. aastast Premier League) toimus 3. septembril 1892, kui kohtuti Mighty Blackburn Roversiga. Tulevase Manchester Unitedi esimese värava liigas lõi šotlane Robert Donaldson. Newton Heathsi esimene hooaeg lõppes 16. koha ja 18 punktiga. *Play-off*-mängus saadud võit jättis nad edasi esiliigasse.

Teine hooaeg esiliigas kujunes aga veelgi hullemaks kui esimene, sest jäädi viimaseks, võites ainult 6 mängu 30-st. *Playoff*-mängu kaotasid nad 0:2 ainult 2 aastat tegutsenud Liverpoolile, kes oli teises divisjonis võitnud kõik mängud. Järgmised hooajad erilisi muudatusi ei toonud. Newton Heath püsis 5 hooaega teise divisjoni eesotsas.

20. sajandi algus ei kulgenud klubile kuigi hästi ja oldi oma kõigi aegade madalamal tasemel. Alates 26. aprillist 1902 kannab klubi Manchester Unitedi nime.

Aastatel 1986–2013 oli Manchester Unitedi peatreeneriks Alex Ferguson.

Manchesteri United võitis UEFA Meistrite liiga viimati 2008, kui Moskvas peetud finaalis alistati Londoni Chelsea penaltites. Cristiano Ronaldo viis 26. minutil Manchester Unitedi juhtima, kuid 45. minutil viigistas seisu Frank Lampard. See oli ainult kolmas kord, kui finaalis kohtusid kaks ühest riigist meeskonda.

2004/2005 hooajal hangiti omale üks EM parimaid ründajaid: Wayne Rooney. Kohe oma esimeses mängus alistas Manchester United 6:2 Istanbuli Fenerbahçe, Rooney lõi 3 väravat. Selle aasta sees võideti veel Lyoni 2:1, Sparta Prahat 4:1 ja kaotati play-off esimeses roundis AC Milanile, nii kodus kui võõrsil 0–1, üldskooriga 0–2.

Hooajal 2006/2007 ollakse Inglise liigas teist ja esimest kohta jagamas Chelseaga. Elu hooaega teeb Cristiano Ronaldo, vähemalt hooaja algul on Wayne Rooney (Inglismaa) vägagi varjus, vigastustega kimpus Mikäel Silvestre (Prantsusmaa), Ji-Sung Park (Lõuna-Korea) ja Ryan Giggs (Wales). 
Hooaeg algas Premier League'is suurepäraselt, alistati kodusel Old Traffordil koguni 5-1 Fulhami, seejärel Charltoni 3-0 ja Watfordi 2–1. Kodus alistati Tottenham 1–0, hiljem vigastada saanud Ryan Giggsi (Wales) väravates. Pärast seda nii hästi küll mõnda aega ei läinud, kaotati 0–1 Arsenalile ja viigistati 1–1 Readinguga. Kodus alistati pärast seda siiski veel 2–0 Newcastle.
Meistrite liigas on 2.st mängus punastel 2 võitu. Võitlusliku mängu järel alistati kodus Glasgow Celtic 3-2. Manchester Unitedi poolelt lõid väravad 2 korda prantslane Louis Saha ja ühe korra Ole Gunnar Solskjaer. Teises mängus oldi võõrsil parem mullu Manchester United juba alagrupi turniiri järel välja lülitanud SL Benfica, tulemusega 1–0. Värava lõi teisel poolajal Louis Saha.

Meistrite Liiga veerandfinaalis võideti Itaalia meistreid AS Romat Old Traffordil 7-1.

## Hooaeg 2007/2008

Hooaega alustati väga kehvalt. Esmalt jäädi viiki Readinguga seisuga 0–0 kus Wayne Rooney sai punase kaardi. Järgmine liigamäng jäi samuti viiki, aga seekord oli seis tablool 1–1 ja selles mängus sai punase kaardi Cristiano Ronaldo. Pärast seda mängu Portsmouthiga tuli mäng linnarivaalidega, Manchester Cityga. Mäng kaotati 1–0, kuigi Manchester United raiskas palju häid võimalusi. Hiljem toimus kodus mäng Tottenham Hotspuriga, mille Manchester United võitis 1–0. Selles mängus lõi oma esimese värava noor portugallane Luis Nani mis oli samas ka tema esimene FA Premier League värav. Pärast seda mängu tuli liigas veel kaks 1–0 võitu. Esimene oli Sunderlandi vastu ja teine Evertoni vastu. Seejärel hakkas Manchester United julgust koguma ja alistati koduväljakul Londoni rivaalid Chelsea 2–0. Selles mängus lõi Carlos Tevez oma esimese värava Manchester Unitedis ning mängu lõpus realiseeris penalti prantslane Louis Saha. Pärast võitu Chelsea üle võitis Manchester United järjest 3 mängu, milles löödi 9 väravat ja lubati endale lüüa 2 väravat. Esimene mäng oli võõrsil Birmingham City vastu, mille võitsid Punased Kuradid 1–0. Värava lõi selle hooaja väravakütt Cristiano Ronaldo. Pärast võõrsil mängu tuli kodustaadionil, Old Traffordil võõrustada Wigan Athleticut. Mängu võitis koduvõiskond kindlalt 4-0. Järgmine mäng oli võõrsil Aston Villaga, mille Manchester United 4-1 võitis. Muuseas, selles mängus läks Aston Villa 1–0 juhtima, kuid Manchester United ei andnud alla ja võitles lõpuni ning sai kätte hea tulemuse. 
Pärast kaheksandat järjestikust võitu tuli Manchester Unitedil raske mäng Arsenaliga, mille seis jäi 2–2. 
Pärast viiki Arsenaliga võitis Manchester United 5 liigamängu järjest. Esimene mäng oli Fulhami vastu, kus Cristiano Ronaldo lõi kaks väravat ja mängu seisuks jäigi 2–0. Järgmises mängus võideti kindlalt Derby Countyt 4-1. Hiljem võideti võõrsil suurimaid rivaale Liverpooli 1–0. Carlos Tevez lõi tolles mängus võiduvärava hetk enne esimese poolaja lõppu. Pärast võitu Anfieldil võideti kodus teist meeskonda Liverpoolis ehk Evertoni koduväljakul 2–1, kus 84. mänguminutil tegi penaltist skoori Cristiano Ronaldo, kui Steven Pienaar tõmbas penaltikastis maha Walesi veterani Ryan Giggsi. Eelnevalt oli Cristiano Ronaldo selles mängus skoori avanud ilusa vasaku jala löögiga ja Tim Cahill terava pealöögiga. Pärast võitu Everton FC üle võideti võõral väljakul Manchester Unitedi ekskapteni Roy Keanei poolt juhitud Sunderlandi 4-0. Siis aga tuli võtta vastu 2–1 kaotus West Ham Unitedilt. Siis mängiti Birminghami vastu ja võideti liiga uustulnukaid 1–0. Järgmine mäng oli Newcastle Unitedi vastu, kus United hävitas Newcastle'i teisel poolajal, lüües kuus väravat. Esimene poolaeg jäi 0–0, teine poolaeg 6-0. Selles mängus lõi Cristiano Ronaldo esimese kübaratriki oma elus. Pärast seda võideti võõrsil Readingut 2–0 ja kodus Portsmouthi 2–0. Pärast võite tuli võtta vastu viik Tottenham Hotspuriga. Seis jäi 1–1, kus Carlos Tevez lõi viimasel minutil dramaatilise viigivärava Manchester Unitedis. Kuid pärast seda viiki mängis Manchester City linnarivaalide vastu suurepärast jalgpalli ja võitis jälle Manchester Unitedit Old Traffordil 2–1. Pärast seda kaotust võitis Manchester United kuus mängu järjest. 
Kõigepealt hävitati Newcastle teist korda, kuid seekord skooriga 5-1. Pärast seda tehti tuul alla Fulhamile, keda võideti 3-0. Pärast võitu Londonis mindi Derbyshire'i ja võideti liigast välja langenuid 1–0. Seejärel võitis Manchester United Boltonit 2–0. Mõlemad väravad tulid Cristiano Ronaldolt. Need väravad tähendasid ka seda, et Cristiano Ronaldo ületas George Besti rekordi olles resultatiivseim äärepoolkaitsja Manchester Unitedis. Hiljem võideti kodus Liverpooli 3-0. Seejärel Aston Villat 4-0 ning seejärel jäädi Middlesbrough FC-ga 2–2 viiki, kuigi eelmise mängu võitis Manchester United 4-1. Pärast seda võideti kodus Arsenali 2–1 mis tähendas Arsenalile, et neil ei ole võimalik enam Inglismaa meistriks saada. Pärast seda jäädi viiki Blackburniga ning vahe Chelsea ja Manchester Unitedi vahel oli ainult 3 punkti. Ja järgmine mäng oli Chelsea ja Manchester Unitedi vahel, mille Chelsea võitis 2–1 tänu Michael Ballacki kahele väravale. See tähendas seda, et mõlemal meeskonnal on võrdselt 81 punkti Inglise meistriliigas. Pärast kaotust Londonis tuldi tagasi Manchesterri ja võideti Londoni klubi West Hami 4-1.
Viimases mängus võitis Manchester United Wigan Athleticut JJB staadionil 2–0, kus esimese värava lõi Cristiano Ronaldo Wayne Rooney teenitud penaltist ja teise värava lõi vahetusest sisse tulnud Ryan Giggs. Samal ajal jäi ka Chelsea Boltoniga 1–1 viiki, mis tähendas, et meistritiitel jääb Old Traffordile.

Samal ajal jõuti ka UEFA Meistrite Liiga finaali koos Londoni Chelseaga.
Finaal peeti 21. mail Moskvas ning selle mängu võitis Manchester United. Normaalajal jäi mänguskoor 1–1; väravad lõid Cristiano Ronaldo ning Chelsea meeskonnast esimese poolaja viimasel minutil Frank Lampard. Lisaajal väravaid ei löödud ning mäng läks edasi penaltiseeriale. Manchester Unitedi meeskonnast eksis penaltiga Cristiano Ronaldo ning Chelsea meeskonnast lõi John Terry palli posti. Viimase värava lõi Ryan Giggs ning pärast seda tõrjus Edwin van der Sar Nicolas Anelka penalti ära, mis tähendas seda, et Manchester United võitis pärast 9 aastat taas UEFA Meistrite Liiga.

## Hooaeg 2008/09

Hooajaeelses Community Shieldi karikamängus võideti penaltitega Portsmouthi.
Premier League hooaega alustas Manchester United 1:1 viigiga Newcastle Unitedi vastu Old Traffordil. Unitedi ainsa värava lõi Darren Fletcher. Unitedi teises mängus Portsmouthi vastu võttis United oma esimesed 3 punkti, kui alistati Fratton Parkil Portsmouth 1:0. Värava lõi selles mängus taas Darren Fletcher. Seejärel läks United külla Liverpoolile, kus võeti vastu 1:2 kaotus. Unitedi värava lõi Carlos Tevez. Pärast Liverpooli mängu tuli kohe mäng Chelseaga. Selle mängu skooriks jäi 1:1. United läks küll 1:0 juhtima kui Petr Čech pillas Dimităr Berbatovi löögi ning Ji-Sung Park lõi lahtise palli tühja väravasse, aga Salomon Kalou lõi mängu lõpus peaga Chelsea viigivärava. Seejärel tuli mäng Bolton Wanderersiga Old Traffordil. Sellest mängust võeti 2:0 võit ning väravad lõid Cristiano Ronaldo penaltist ning Wayne Rooney mänguolukorrast. Siis võideti jälle 2:0, kuid seekord oli vastaseks Blackburn Rovers ning mäng toimus võõral väljakul. Väravad lõid selles mängus kaitsja Wes Brown ja ründaja Wayne Rooney. 18. oktoobril kohtuti kodustaadionil West Bromwich Albioniga, ning saavutati 4:0 võit. Skoori tegid Wayne Rooney, Cristiano Ronaldo, Dimităr Berbatov ja Nani. Järgmine mäng toimus Evertoniga Goodison Parkil. Resultaadiks jäi 1:1, Manchester Unitedi poolt lõi värava hooaja alguses hoos olnud Darren Fletcher, kuid tema värava nullis Marouane Fellaini peaga löödud värav. Juba nelja päeva pärast kohtuti West Ham Unitediga kodusel Theatre of Dreamsil. United võitis 2:0, ning mõlema väravad lõi Cristiano Ronaldo. Tiheda mängugraafiku tõttu mindi palliplatsile juba kolme päeva pärast, ka seekord Old Traffordil. Vastaseks oli Hull City. Hooaega suurepäraselt alustanud Hull City oli tugev vastane, kuid dramaatilise mängu võitjateks osutusid siiski Punaste Kuradite esindajad, mängu lõpuks särasid tablool võidunumbrid 4:3. Võrku olid sahistanud Cristiano Ronaldo x2, Michael Carrick ja keskkaitsja Nemanja Vidic. Premier League nädalase pausi järel sõideti Emirates Stadiumile külla Arsenalile. Unitedil tuli võtta 1:2 kaotus, Arsenali poolelt lõi mõlemad väravad noor prantslane Samir Nasri, lõpuminutitel lõi ka Manchesteri klubi auvärava. Värava lõi noor brasiilia paremkaitsja Rafael da Silva, kes lõi oma esimese värava Punastes Kuradites. 15. novembril võõrustati Stoke City meeskonda, kes põrmustati suureskooriliselt, mängu lõpuks oli seis 5:0. Cristiano Ronaldo avas ja lõpetas väravateparaadi. Juba 3. minutil lõi noor portugallane karistuslöögist 30 meetrilt suurepärase õhus vinditava ja väreleva palli Thomas Sørenseni selja taha. See oli ka tema sajas värav Manchester Unitedi särgis. Lõpuminuteil lisas Ronaldo veel ühe värava karistuslöögist, keerutades palli karistusala joonelt ümber müüri ja täpselt värava alanurka. Veel skoorisid Michael Carrick, Dimităr Berbatov ja debütant Danny Welbeck, kes saatis suurepärase löögi 30 meetrilt otse ristnurka. 
Hooajal 2008/09 võitis Man Utd Carling Cupi ja Premier League'i. Meistrite Liiga poolfinaalis sai Darren Fletcher punase kaardi Arsenali vastu ja finaalis kaotati Barcelonale 2–0.

## Mängijad
### Praegune koosseis
*Seisuga 7. mai 2025*

### Laenul

## Peatreenerid

## Saavutused
### Inglismaa
#### 1. liiga ja FA Premier League
*Inglismaa meister (1992. aastast FA Premier League; kuni 1992 – Football League First Division) (20):
**1908, 1911, 1952, 1956, 1957, 1965, 1967, 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010–11, 2012–13

#### Karikavõistlused
***[[Inglismaa karikavõistlused jalgpallis|Inglismaa karikavõite]] (12)**:
**1909, 1948, 1963, 1977, 1983, 1985, 1990, 1994, 1996, 1999, 2004, 2016 
***[[Football League Cup]]** (5):
**1992, 2006, 2009, 2010, 2017
***[[FA Community Shield|FA Charity/Community Shield]]**
****Võidud (21)**: 1908, 1911, 1952, 1956, 1957, 1965*, 1967*, 1977*, 1983, 1990*, 1993, 1994, 1996, 1997, 2003, 2007, 2008, 2010, 2011, 2013, 2016 (* jagati)

### Euroopa
*Euroopa karikas ja UEFA Meistrite Liiga (3):
**1968 4:1 SL Benfica 
**1999 2:1 Müncheni Bayern
**2008 1:1 (6:5 penaltiseerias) Chelsea FC
*UEFA karikavõitjate karikas (1):
**1991
*Euroopa Superkarikas (1):
**1991

### Rahvusvahelised
*Jalgpalliklubide maailmameistrivõistlused:
**1999, 2008

## Viited

## Välislingid

*Manchester Unitedi koduleht